Віжайны

Віжайны () — вёска ў Польшчы, за 35 км на поўнач ад Сувалкаў, за 143 км на поўнач ад Беластока, паміж азёрамі Вістуццю і Віжайнамі, каля граніцы з Літвой. Уваходзіць у склад Сувальскага павета Падляскага ваяводства, сядзіба вясковай гміны Віжайны.

 Назва 
Апроч формы Віжайны, таксама сустракаюцца варыянты Віжаны С. 86. і Візуны С. 131..

 Гісторыя 
150px|thumb|злева|Гарадскі герб, 1792 г.

 Вялікае Княства Літоўскае 

Першы пісьмовы ўспамін пра Віжайны (Weyze) датуецца 1253 годамBednarczyk-Rzepko W. Przewodnik Pascala. Pojezierze Suwalskie i Puszcza Augustowska. — Bielsko-Biała: Wydawnictwo Pascal, 2005. S. 203—215.. Відаць, тут існавала яцвяжскае паселішча.

З 1413 года Віжайны ўвайшлі ў склад Гарадзенскага павета Троцкага ваяводства. У гэты час імі валодалі Лазавіцкія, з другой паловы XVI стагоддзя — Радзівілы. Па загадзе апошніх тутэйшы касцёл Святога Юрыя ператварылі ў кальвінскі збор, у якім у 1603 годзе пахавалі гетмана Крыштафа Мікалая Радзівіла «Перуна».

На 1629 год у Віжайнах было 285 дымоў, якія размяшчаліся на 7 вуліцах (найбольшая з іх Павісульская з 27 дымамі, найменшая — Канецпольская з 6). У 1664 годзе касцёл быў вернуты каталікам. 11 мая 1693 кароль і вялікі князь Ян Сабескі надаў Віжайнам магдэбургскае права і герб: у чырвоным полі белы арол з залатой перавяззю на персях (пацвержаны 14 лютага 1792 года). Пасля Радзівілаў горадам валодалі Пуслоўскія, Плятэры, Струтынскія.

 Пад уладай Расійскай імперыі 
У выніку трэцяга падзелу Рэчы Паспалітай у 1795 годзе Віжайны апынуліся ў складзе Прусіі, у 1807 годзе згодна з Тыльзіцкім мірным дагаворам — у складзе Расійскай імперыі, у Сейненскім павеце Аўгустоўскай губерні. На 1827 год тут было 165 будынкаў. У 1870 годзе Віжайны былі пазбаўлены статуса горада.

 Найноўшы час 
Згодна з Рыжскім мірным дагаворам 1921 года Віжайны апынулася ў складзе міжваеннай Польскай Рэспублікі.

У часы Другой сусветнай вайны з верасня 1939 да 1945 года Віжайны знаходзілася пад акупацыяй Трэцяга Рэйха. У 1975—1998 гадах яны ўваходзілі ў склад Сувальскага ваяводства.

 Насельніцтва 
 XIX стагоддзе: 1827 год — 1342 чал.Witanowski M., Chlebowski B. Wiżajny //  S. 687.
 XXI стагоддзе: 2002 год — 1 тыс. чал.; 2011 год — 882 чал.

 Славутасці 
 Касцёл Святой Тэрэзы (1825) у стылі класіцызму, званіца (1862)  
 Могілкі: старыя каталіцкія, пратэстанцкія

 Галерэя 

 Крыніцы 

 Літаратура 



 Спасылкі